**LIETUVOS RESPUBLIKOS AMBASADOS ITALIJOS RESPUBLIKOJE**

**AKTUALIOS EKONOMINĖS INFORMACIJOS SUVESTINĖ**

2023 m. lapkričio mėn.

| Data | Pateikiamos informacijos apibendrinimas | Informacijos šaltinis | Pastabos |
| --- | --- | --- | --- |
| **Lietuvos verslo plėtrai aktuali informacija** |
| 2023-11-28 | Tarptautinis ekspozicijų biuras (BIE) Paryžiuje pranešė, kad „Expo 2030“ vyks Rijade. Italijos sostinė surinko tik 17 balsų, didelis nusivylimas. Roma prarado 50,6 mlrd. eurų ekonominės naudos, kurią būtų atnešus EXPO2030. Šios parodos ji laukė nuo keturiasdešimtųjų metų (visas EUR rajonas buvo pastatytas 1942 m. parodai, kuri taip ir neišvydo dienos šviesos dėl prasidėjusio II Pasaulinio karo). | <https://www.ilsole24ore.com/art/expo-2030-ecco-quanto-perderebbe-roma-senza-quel-piano-investimenti-AFy1FApB> |  |
| 2023-11-28 | Lapkričio 27 d. iki gruodžio 1 d. Milane vyko "Call Tech Action" renginys skirtas trims svarbiausioms sritims: fintech, insurtech ir proptech, įskaitant diskusijas, konferencijas, socialinius renginius, pokalbius, podcast'us ir interviu. Tikslas - suteikti informacijos apie Italijos įmonių poreikius ir įgūdžius, reikalingus norint išlikti konkurencingiems sparčiai besikeičiančioje darbo rinkoje.  | <https://dealflower.it/call-tech-action-fintech-insurtech-proptech/> |  |
| 2023-11-22 | Pasirašytas dvišalis ir europinio bendradarbiavimo stiprinimo veiksmų planas tarp Italijos ir Vokietijos, kurį sudaro 5 skyriai: ekonomika, inovacijos ir socialinė sanglauda; klimatas, energetika ir aplinka; užsienio ir gynybos politika; Europos darbotvarkė ir migracija; pilietinės visuomenės ryšiai ir kultūra.  | <https://www.ilsole24ore.com/art/meloni-cancelleria-tedesca-si-collega-scholz-g20-AFwJ18jB> |  |
| 2023-11-22 | IT UR Valstybės sekretorė užsienio reikalams, M. Tripodi nuototiliu būdu atidarė IT ir LT verslo forumą „Žaliojo mobilumo link“, vykusį Vilniuje. Tikslas - užmegzti pozityvius ryšius ir sukurti verslo galimybes augančiame IT ir LT įmonių sektoriuje. M. Tripodi pabrėžė, kad tvarus judumas - vienas iš naujos kartos ES projekto ramsčių - yra ateities iššūkis, kurį galima veiksmingai spręsti tik bendradarbiaujant ir dalijantis idėjomis, geriausios praktikos pavyzdžiais ir projektais. | <https://www.esteri.it/it/sala_stampa/archivionotizie/comunicati/2023/11/incontro-del-sottosegretario-maria-tripodi-con-la-vice-ministra-degli-affari-esteri-della-lituania-jovita-neliupsiene-e-il-primo-vice-cancelliere-del-governo-della-lituania-rolandas-kr> |  |
| 2023-11-22 | ES Parlamentas uždegė pirmąją žalią šviesą pakuočių reglamentui. Italijai pavyko įtikinti ES ir rasti pusiausvyrą tarp perdirbimo ir pakartotinio naudojimo, pakeičiant kai kuriuos reglamento straipsnius.  | <https://www.ilsole24ore.com/art/regolamento-imballaggi-via-libera-parlamento-ue-AF97sCkB> |  |
| 2023-11-17 | IT Parlamentas nubalsavo už įstatymą, kuriuo draudžiama gaminti, parduoti ar importuoti laboratorijoje auginamą mėsą ir pašarus gyvūnams. Vyriausybė pasisako už tradicinius gamybos būdus. Pasak IT žemės ūkio ministro F. Lollobrigida: „IT yra pirmoji pasaulyje šalis, apsaugota nuo sintetinio maisto keliamos socialinės ir ekonominės rizikos“. | <https://quifinanza.it/politica/video/carne-sintetica-governo-camera/764927/> |  |
| 2023-11-17 | Dėl naujos ES Kovos su pinigų plovimu ir terorizmo finansavimu institucijos (angl. Anti-Money Laundering Agency, AMLA) būstinės varžysis 9 šalys, tarp kurių yra Italija ir Lietuva. AMLA būstinė bus įsteigta 2024 m. | <https://www.eunews.it/2023/11/17/autorita-antiriciclaggio-ue-corsa-a-nove/> |  |
| 2023-11-14 | Atidarytas LR konsulatas Maceratoje, Markės regione, kuris prisidės prie LR ir Markės regiono bendradarbiavimo įvairiose srityse: gyvybės mokslų, tekstilės ir baldų, turizmo, trasporto ir kt. | <https://www.rainews.it/tgr/marche/video/2023/11/bonfiglioli-lituania-consolato-onorario-macerata-import-export-calzature-turismo-784c855e-284c-4c2e-ad06-dff721466122.html><https://www.ansa.it/sito/notizie/economia/unioncamere/2023/11/14/camera-marche-consolato-lituania-a-macerata-e-unopportunita_d83bb6ed-bc86-49de-859b-7867815035b0.html><https://www.cronachemaceratesi.it/2023/11/14/un-ponte-con-la-lituania-a-macerata-il-consolato-onorario-e-una-piccola-silicon-valley/1804818/><https://www.ilrestodelcarlino.it/macerata/cronaca/aperto-il-consolato-onorario-amicizia-con-la-lituania-139860f7><https://www.centropagina.it/macerata/consolato-onorario-lituania-macerata-camera-marche/><https://gazzettadiplomatica.it/inaugurato-a-macerata-il-nuovo-consolato-della-lituania-alla-presenza-dellambasciatrice-kreiviene/><https://www.primapaginaonline.it/2023/11/15/lituania-consolato-onorario-a-macerata/> |  |
| 2023-11-05 | IT telekomunikacijų bendrovės *TIM*, direktorių valdyba uždegė žalią šviesą *Kkr* (JAV investicinis fondas) pasiūlymui įsigyti *Netco* (padalinys, apimantis fiksuotos ryšio tinklą, vidaus didmeninę bei tarptautinę veiklas) už 20 mlrd. Sandorį tikimasi užbaigti 2024 m. vasarą.  | <https://www.corrierecomunicazioni.it/telco/tim-alla-svolta-dal-cda-disco-verde-allofferta-kkr-da-20-miliardi/> |  |
| **Lietuvos turizmo sektoriui aktuali informacija** |
| 2023-11-27 | Tarptautinio turizmo forumo Baveno mieste forumo metu, Turizmo ministerija paskelbė, kad 2023 m. išlaidos šiame sektoriuje sieks 155 mlrd. eurų. Pagal turizmo pramonės poveikį šalies BVP Italija užima septintą vietą Europoje, lenkdama Prancūziją ir Vokietiją. Per pirmuosius šešis 2023 m. mėnesius apgyvendinimo įstaigose Italijoje lankomumas padidėjo 13 proc., o oro keleivių skaičius išaugo beveik 30 proc,, palyginti su tais pačiais 2022 m. šešiais mėnesiais. Birželio-rugpjūčio mėn. užfiksuota daugiau kaip 100 mln. užsieniečių apsilankymų. | <https://stream24.ilsole24ore.com/video/economia/a-baveno-forum-turismo-asset-strategico-l-economia/AFf1nNoB> |  |
| 2023-11-15 | Italijos žiniasklaidoje dalinamasi informacija apie tarptautinę turizmo, kelionių ir laisvalaikio parodą ADVENTUR 2024, vyksiančią Lietuvoje, su tikslu priktraukti turizmo sektoriaus įmones bei dalyvius.  | <https://www.italpress.com/turismo-adventur-2024-in-lituania-opportunita-per-gli-operatori-siciliani/><https://www.grandangoloagrigento.it/sicilia-by-italpress/turismo-adventur-2024-in-lituania-opportunita-per-gli-operatori-siciliani><https://www.lecodelsud.it/turismo-adventur-2024-in-lituania-opportunita-per-gli-operatori-siciliani><https://ladiscussione.com/283888/societa/regioni/turismo-adventur-2024-in-lituania-opportunita-per-gli-operatori-siciliani/><https://www.canicattiweb.com/2023/11/28/turismo-adventur-2024-in-lituania-opportunita-per-gli-operatori-siciliani/> |  |
| 2023-11-12 | Alternatyvios Kalėdos Lietuvoje. Nuo gruodžio 1 d. Vilniuje prasideda itin nuotaikingas Kalėdų sezonas - nuo čiuožinėjimo ledu Renesanso rūmuose iki įspūdingų ugnies skulptūrų. | <http://www.turismoitalianews.it/gli-eventi/21650-natale-alternativo-in-lituania-a-vilnius-l-ex-prigione-e-le-cisterne-sotterranee-per-l-acqua-diventano-location-incredibili-per-le-feste-nordiche> |  |
| 2023-11-10 | Romoje vykusioje turizmo parodoje *Ecoluxury Fair 2023*, pristatytos naujos aukštos klasės turizmo kryptys, skirtas tvarumui ir inovacijoms. Didelio susidomėjimo sulaukusios temos buvo skaitmeninė detoksikacija ir psichologinė gerovė, dviračių turizmas ir tvarus judumas, išmanusis.  | <https://roma.corriere.it/notizie/cronaca/23_novembre_10/ecoluxury-fair-2023-a-roma-sempre-piu-grandi-brand-del-turismo-di-lusso-fra-sostenibilita-e-digital-detox-bc0c790c-7cbd-483f-9e20-c5925c8bdxlk.shtml> |  |
| 2023-11-09 | Milano prokuratūra iš *Airbinb Ireland Unlimited* konfiskavo 780 mln. eurų dėl mokesčių vengimo Italijoje. Nustatyta, kad *Airbnb* nesumokėjo 21 proc. pajamų mokesčio. | <https://www.milanotoday.it/cronaca/sequestro-airbnb.html> |  |
| 2023-11-05 | IT turizmo ministerijos duomenimis, šalies skrydžių oro transporto rinka, palyginti su praėjusiais 12 mėnesių, išaugo 21 proc.. Pagrindinės kryptys JAV, FR ir DE. Didėja polinkis pirkti apgyvendinimo paslaugas per internetines pardavimo platformas, kurios IT šiuo metu sudaro 40 proc. rinkos. | <https://www.ilsole24ore.com/art/turismo-40percento-prenotazioni-online-italia-supera-ottobre-media-europea-AFP2acVB> |  |
| 2023-11-01 | 2023 m. į UNESCO pasaulio paveldo sąrašą įtrauktos 42 naujos 2023 m. vietovės. Dauguma šių naujų įrašų yra Europoje, vienas iš jų - Italijoje, Emilijos Apeninų kalnai ir urvai, vienas – Lietuvoje (Kauno modernizmo architektūra). | <https://viaggi.corriere.it/itinerari-e-luoghi/cards/nuovi-siti-unesco-2023-europa/> |  |
| **Bendradarbiavimui MTEPI[[1]](#footnote-1) srityse aktuali informacija** |
| 2023-11-27 | Lietuvos lazerių asociacijos prezidentas G. Račiukaitis IT skaitmeniniam žurnalui atskleidė, kokiu keliu nuėjo mažiau nei tris milijonus gyventojų turinti Lietuva, tapusi pasauliniu lazerių technologijų etalonu. | <https://www.publiteconline.it/applicazioni-laser/2023/11/27/lituania-la-casa-del-laser/> |  |
| 2023-11-23 | Neapolio startuolis *Evja* užpatentavo sistemą, kuri vaisiams ir daržovėms stebėti naudoja jutiklius ir dirbtinį intelektą (DI). Startuolis siūlo gamintojams patentuotą tiksliąją ūkininkavimo sistemą, kuri leidžia optimizuoti drėkinimą, mitybą ir apsaugą, naudojant prognozinius agronominius modelius ir DI. | <https://napoli.corriere.it/notizie/economia/23_novembre_20/agricoltura-4-0-una-start-up-napoletana-brevetta-un-sistema-che-utilizza-sensori-e-ai-per-monitorare-frutta-e-verdura-e746a684-bb3e-4510-b067-ca180c7dbxlk.shtml> |  |
| 2023-11-20 | IT, DE, FR susitarė dėl taisyklių, kuriomis ateityje bus reglamentuojamas dirbtinis intelektas (DI). Dokumentą turėtų tapti būsimų ES įstatymų pagrindu. Jame teigiama, kad DI prievolės turėtų būti nustatytos tiek didelėms, tiek mažoms įmonėms.  | <https://formiche.net/2023/11/accordo-francia-italia-e-germania-ia-europa/> |  |
| 2023-11-14 | IT URM surengta konferencija „IT ir JAV: tarptautinis bendradarbiavimas naujų biotechnologijų ir gyvybės mokslų srityje. Abi šalys įžvelgia strateginį interesą šioje pramonės šakoje, kuris susijęs su nacionaliniu saugumu, todėl vyriausybių vaidmuo yra itin svarbus. „Biotechnologijų ir gyvybės mokslų pramonė yra labai svarbi ekonomikos augimui, užimtumui, eksportui ir nacionaliniam saugumui“, - teigę IT UR ministras A. Tajani. Ministras paskelbė, kad iki metų pabaigos IT pasiūlys nacionalinį planą dėl biotechnologijų ir gyvybės mokslų. | <https://formiche.net/2023/11/biotech-italia-usa/> |  |
| 2023-11-10 | Išmanusis kosmoso fabrikas „Smart Factory“ (didžiausias Europoje), sujungiantis mažąsias ir vidutines įmones, pagrindinius kosmoso rinkos dalyvius ir institucijas, kurį sukūrė bendrovė „Thales Alenia Space Italia“, panaudojant *Pnrr* lėšas, bus įrengtas *Tecnopolo Tiburtino*.  | <https://formiche.net/2023/11/che-cose-la-space-smart-factory-del-tiburtino/> |  |
| 2023-11-06 | Sevilijoje vykusiame Europos kosmoso agentūros aukščiausiojo lygio susitikime, IT, FR ir DE pasirašė susitarimą, kuriuo siekiama išvesti Europos kosmoso sektorių iš raketų paleidimo krizės ir užtikrinti galimybę patekti į orbitą - tai dar vienas dabartinės trišalės sutarties rezultatas. Šiuo susitarimu taip pat atveriamas kelias Italijos kosmoso srityje pirmaujančiai bendrovei „Avio“ savarankiškai komercializuoti „Vega“ raketų paleidimo į orbitą paslaugas. | <https://www.spaceconomy360.it/politiche-spazio/spazio-urso-svolta-in-europa-con-trilaterale-italia-francia-germania/> |  |
| **Finansų sektoriui aktuali informacija** |
| 2023-11-28 | ES patvirtino ketvirtąją Pnrr išmokos dalį, 16,5 mlrd. eurų, kuri bus sumokėta iki metų pabaigos. IT yra pirmoji ES šalis, kuriai skirta ketvirtoji išmokų dalis. Lapkričio 24 d. ES Komisijai teigiamai įvertino pakoreguotą IT *Pnrr*, į kurią įtrauktas "RePowerEU" skyrius, IT plano vertė dabar siekia 194,4 mlrd. Į planą papildomai įtraukta 2,76 mlrd. eurų paskolų, kurios visos skirtos "RepowerEU". Vyriausybė patikslino energijos vartojimo efektyvumo, miestų atnaujinimo projektų, vadinamųjų integruotų planų ir kovos su hidrogeologiniu nestabilumu tikslus. Šiai dienai IT jau gavo 85,4 mlrd. eurų. | <https://www.corriere.it/economia/finanza/23_novembre_28/pnrr-si-dell-ue-quarta-rata-16-5-miliardi-effd8e3a-8e39-11ee-80d7-6428e39ac8b7.shtml> |  |
| 2023-11-27 | Ekonomikos ir finansų ministras G. Giorgetti kartu su darbo ir socialinės politikos ministre M. Calderone pasirašė dekretą, kuriuo nuo 2024 m. sausio 1 d. numatoma didinti pensijas +5,4 proc., atsižvelgiant į infliaciją. | <https://www.ilsole24ore.com/art/pensioni-mef-54percento-l-adeguamento-all-inflazione-gennaio-AFz9SQoB> |  |
| 2023-11-21 | ESM ir Stabilumo paktas: G. Meloni Vyriausybė svarsto galimybę dėl ESM ratifikavimo, tačiau visų pirma laukiama gruodžio 8 d. ECOFIN posėdžio, kuriame gali būti uždegta žalia šviesa Stabilumo pakto reformai. Tuomet iki metų pabaigos dar liktų laiko galimam ESM patvirtinimui. | <https://www.linkiesta.it/2023/11/italia-pronta-a-ratificare-il-mes-ma-solo-dopo-lintesa-sul-nuovo-patto-di-stabilita/> |  |
| 2023-11-21 | ES Komisija su išlygomis patvirtino Italijos 2024 m. biudžeto planavimo dokumentą. EK nustatė, kad IT atveju, atsižvelgiant į aukštą valstybės skolos lygį (140,6 proc. BVP), išlaidos neturėtų viršyti 1,3 proc. Komisija susirūpinusi dėl Vyriausybės veiksmų mokesčių politikos veiksmingumo. EK paraginimo šalį „būti pasirengusiems imtis atitinkamų priemonių“. IT pavasarį laukia išsami makroekonominė peržiūra.  | <https://www.wallstreetitalia.com/manovra-di-bilancio-meloni-al-giudizio-della-commissione-ue/> |  |
| 2023-11-18 | „Moody's“ palankiai įvertino Italiją, patvirtino "Baa3" reitingą ir pagerino IT perspektyvą iš „neigiamos“ į „stabilią“. Tokio reitingo buvo tikėtasi ir dauguma jį palankiai įvertino. Agentūros teigiamą įvertinimą lėmė keli veiksniai: *Pnrr* įgyvendinimo perspektyva, pastaruoju metu pagerėjusi padėtis bankų sektoriuje ir mažėjančios energijos sąnaudos. | <https://www.corriere.it/economia/finanza/cards/moody-s-promuove-l-italia-pnrr-banche-perche-l-agenzia-rating-ha-alzato-l-outlook/moody-s-promuove-l-italia-baa3_principale.shtml> |  |
| 2023-11-13 | 4,1 mln. italų nesumokėjo 41 mlrd. eurų privalomų mokesčių, o Meloni Vyriausybė svarsto, kaip „draugiškai“ susigrąžinti visus šiuos pinigus, ir aiškinasi „sandorio" privalumus ir riziką. | <https://www.corriere.it/dataroom-milena-gabanelli/tasse-patto-gli-evasori-come-funziona-vantaggi-rischio-flop/8897b8ac-8172-11ee-ae28-500b91b778b3-va.shtml> |  |
| 2023-11-11 | Po "S&P" reitingų agentūros teigiamų vertimų, „Fitch” taip pat patvirtino Italijos reitingą, palikdama jį nepakitusį - BBB su stabilia perspektyva. | <https://www.ansa.it/sito/notizie/economia/2023/11/10/fitch-conferma-il-rating-dellitalia-ma-economia-arranca_4ce105d7-b2a6-42bc-9b9d-919d09283a46.html> |  |
| **Energetikos sektoriui aktuali informacija** |
| 2023-11-28 | ES Komisija patvirtino pirmąjį bendro bei abipusio intereso projektų, atitinkančių Europos žaliojo susitarimo nuostatas, sąrašus. Tarp jau įgyvendinamų arba planuojamų įgyvendinti projektų – magistralė, tarp IT, AT ir DE, skirta transportui varomu vandeniliu. Elektros tinklų jungtys tarp Korsikos ir Sardinijos bei Sicilijos ir Tuniso, du panašūs projektai, kuriais siekiama sujungti IT ir AT, du pasiūlymai dėl CO2 transportavimo vamzdynais ir jau atrinktas dujų jungties su Malta projektas. | <https://www.ilsole24ore.com/art/green-deal-ecco-166-progetti-strategici-ue-l-energia-c-e-anche-dorsale-idrogeno-italiana-AFsu1CpB> |  |
| 2023-11-27 | Meloni Vyriausybė patvirtino energetikos dekretą, kuriame panaikinama „apsaugotos energijos sąskaitų rinka“ (*mercato di tutela*). Priemonės ir lėšos skiriamos atsinaujinantiems energijos šaltiniams, numatyta parama jūros vėjo energijos gamybos polių kūrimui pietiniuose regionuose. | <https://www.repubblica.it/economia/2023/11/27/news/decreto_energia_mercato_libero_gas_luce_rigassificatori_rinnovabili_nucleare-421399247/> |  |
| 2023-11-22 | IT energetikos milžinė *Enel* pristatė 2024-2026 m. veiklos planą, kuriame numatytos 36 mlrd. eurų investicijos: pirmenybė teikiama infrastruktūrai, o ne atsinaujinantiems energijos šaltiniams. Beveik pusė visų investicijų bus skirta IT: šiek tiek mažiau nei 18 mlrd. eurų, iš kurių 12 mlrd. eurų atiteks elektros tinklui. Investicijos į atsinaujinančiąją energiją bus vykdomos tikslingiau, teigė grupė ir pridūrė, kad sausumos vėjo, saulės energijos ir baterijų kaupikliams išleis 12,1 mlrd. eurų. | <https://www.ilsole24ore.com/art/enel-investimenti-358-miliardi-2024-2026-AFbG2vjB> |  |
| 2023-11-21 | „Eni“ misija į JAV: ateities jėgainė 2030 m. Pirmoji pramoninio masto branduolių sintezės elektrinė, kurią planuojama baigti 2030 m. pradžioje. | <https://www.corriere.it/economia/aziende/23_novembre_21/fusione-nucleare-missione-eni-usa-2030-l-impianto-l-energia-futuro-13082ed8-8851-11ee-814b-bd611eb55d4a.shtml> |  |
| 2023-11-21 | *Terna* mėnesinėse analizėje skelbė, kad 2023 m. spalio mėn. atsinaujinančioji energija IT sudarė 43,2 proc. visos grynosios nacionalinės gamybos ir padengė 35,6 proc. suvartojimo. Palyginti su praėjusiais metais, padidėjo hidroelektrinių (+87,2 proc.), vėjo (+72,7 proc.) ir fotoelektrinių (+9,2 proc.) elektros energijos gamyba.  | <https://www.rinnovabili.it/energia/politiche-energetiche/sistema-elettrico-italiano-rinnovabili-consumi/> |  |
| 2023-11-15 | IT Antimonopolinė institucija *Antitrust* skyrė daugiau nei 15 mln. eurų baudas šešioms energetikos bendrovėms, tarp kurių „Enel Energia”, „Eni Plenitude”, „Acea Energia ir kt. Institucijos teigimu, šios bendrovės ėmėsi agresyvios komercinės veiklos, versdamos vartotojus sutikti su elektros energijos ir dujų kainų didinimu, taip pažeisdamos *Aiuti bis dekreto* 3 str. numatytą reguliavimo apsaugą. | <https://www.ansa.it/sito/notizie/economia/2023/11/15/maxi-sanzione-dallantitrust-per-15-milioni-a-6-societa-per-lenergia_260eb564-1baa-42c4-909b-e891c64ebd64.html> |  |
| 2023-11-10 | EK pritarė naujoms skatinimo priemonėms (1,7 mlrd euro), kurias IT Vyriausybė ruošiasi skirti agrovoltinei energetikai, kurią netrukus pradės įgyvendinti pagal *Pnrr*.  | <https://www.italiaoggi.it/news/pnrr-l-ue-approva-1-7-miliardi-di-aiuti-per-l-agrovoltaico-in-italia-202311101839478440> |  |
| 2023-11-01 | IT energetikos bendrovė *Eni* skyrė 85 mln. eurų darbuotojų gerovės gerinimui: lapkričio mėn. 20 000 darbuotojų buvo skirta 3000 eurų premija.  | <https://www.ilsole24ore.com/art/eni-investe-85-milioni-welfare-novembre-bonus-3mila-euro-20mila-addetti-AFOQK0RB> |  |
| **Transporto sektoriui aktuali informacija** |
| 2023-11-29 | Italijos komanda sukūrė pirmąją vandeniliu varomą krovininę transporto priemonę, neseniai pristatytą Valensijos uoste (Ispanija). Projektą, kurio vertė 4 mln. eurų, pagal Europos programą "H2Ports" įgyvendino konsorciumas "Atena", "Enea", Neapolio Partenopės universitetas ir "Cantieri del Mediterraneo". | <https://www.trasporti-italia.com/camion/presentato-il-primo-trattore-portuale-a-idrogeno-zero-emissioni-e-sei-ore-di-funzionamento-continuo/123866/> |  |
| 2023-11-23 | *Fs*, *Mercitalia Logistics* per ateinančius dešimt metų investuos 3 mlrd. eurų. Italijoje ir Europoje. Tikslas - jūrų kelių ir geležinkeliečių integracija. IT tik 11 proc. krovinių vežama geležinkeliais. 80 proc. bus skirta laivybos atnaujinimui, 300 mln. eurų - esamų terminalų atnaujinimui ir naujų kūrimui, o 200 mln. eurų - skaitmenizavimui.  | <https://www.milanofinanza.it/news/fs-mercitalia-logistics-investira-3-miliardi-di-euro-nei-prossimi-dieci-anni-202311231715454169> |  |
| 2023-11-20 | Lietuva planuoja intermodalinę geležinkelio jungtį, skirtą puspriekabėms su Ukraina. Pirmasis bandomasis Lietuvos geležinkelių "Ltg Cargo" traukinys 2023 m. lapkritį išbandė naują krovinių gabenimo maršrutą Kaunas–Kyjevas. | <https://www.trasportoeuropa.it/notizie/ferrovia/treno-per-semirimorchi-tra-lituania-e-ucraina/> |  |
| 2023-11-15 | Siekdamos plėtoti geležinkelių ir jūrų transporto intermodalumą, *Ferrovie dello Stato* (FS) ir *Msc* kompanijos pasirašė susitarimo memorandumą dėl naujų terminalų statybos, kurie dėl didesnės ir veiksmingesnės sinergijos leis išplėsti logistikos tinklą, skirtą krovinių vežimui į Italijos ir Europos uostus ir iš jų. | <https://www.corriere.it/economia/aziende/23_novembre_15/ferrovie-stato-msc-creano-newco-terminal-marittimi-909f5230-83de-11ee-bc7b-5eeb909484a1.shtml> |  |
| 2023-11-02 | *Ferrari* bendrovės grynosios pajamos per pastaruosius tris mėnesius siekė 1,5 mlrd. eurų, t. y. 23,5 proc. daugiau nei pernai. | <https://www.ilsole24ore.com/art/ferrari-record-l-utile-balza-46percento-AFOJM5TB> |  |
| 2023-11-02 | Vos per 13 valandų buvo išmokėta 659 512 priemokos (60 eurų vertės išmoka skirta įsigyti mėnesinį, daugiametį ir metinį abonementą važiuoti viešuoju kelių ir geležinkelių transportu).  | <https://www.ilsole24ore.com/art/bonus-trasporti-nuovo-click-day-1-novembre-altri-35-milioni-AFCY0qRB> |  |
| **Bendra ekonominė informacija** |
| 2023-11-22 | *Istat* duomenimis, IT nekilnojamojo turto rinka smarkiai susitraukė: pirkimai ir pardavimai per metus sumažėjo 11 proc., o nekilnojamojo turto paskolos - 31 proc.  | <https://www.ilsole24ore.com/art/istat-mercato-immobiliare-contrazione-AFisa3jB> |  |
| 2023-11-16 | EK rudens ekonominėse prognozėse patikslino IT BVP augimo 2023 m. lūkesčius - iki 0,7 proc., palyginti su ankstesnėse prognozėse nurodytais 0,9 proc. Tuo tarpu 2024 m. lūkesčius, kurie anksčiau buvo 0,8 proc., ji padidino iki 0,9 proc. 2025 m. ekonomika augs 1,2 proc. Numatoma, kad 2023 m. infliacija bus 6,1 proc., 2024 m. - 2,7 proc., o 2025 m. - 2,3 proc. EK skaičiavimais, IT valstybės skola 2023 m. bus 139,8 proc. BVP, 140,6 proc. 2024 m. ir 140,9 proc. 2025 m. Numatoma, kad valstybės biudžeto deficitas šiemet sudarys 5,3 proc. BVP, 2024 m. - 4,4 proc., o 2025 m. - 4,3 proc. BVP. | <https://www.ansa.it/sito/notizie/economia/2023/11/15/ue-rivede-pil-italia-in-calo-nel-2023-in-rialzo-nel-2024_95b7ba7a-0874-4215-9b26-884046f09cb3.html#:~:text=La%20Commissione%20europea%20nelle%20previsioni,9%25%20indicato%20nelle%20precedenti%20prevision> |  |
| 2023-11-16 | Rugsėjį 6,6 proc. sumažėjo IT eksportas. Mėnesio pardavimai sudarė 51,5 mlrd. eurų, t. y. 3,5 mlrd. eurų mažiau nei tą patį praėjusių metų mėnesį. | <https://www.ilsole24ore.com/art/cade-l-export-settembre-AFuZlleB> |  |
| 2023-11-15 | *Istat* spalio mėn. prognozuojama infliacija siekė 1,7 proc. Statistikos agentūros nuomone, staigų infliacijos lygio sumažėjimą daugiausia lėmė energetikos prekių kainų tendencijos. Tokio infliacijos sumažėjimo nebuvo užfiksuota nuo 2021 m. liepos mėn. | <https://www.ilsole24ore.com/art/istat-rivede-ribasso-stime-inflazione-ottobre-17percento-AFO5EmdB> |  |
| 2023-11-10 | Nacionalinės viešosios politikos analizės instituto *(Inapp)* duomenimis IT darbuotojai sensta. Pagrindinės to priežastys yra pensinio amžiaus ilginimas ir demografinės dinamikos. 2022 m. 37 proc. dirbančiųjų buvo 50-64 metų amžiaus. 2005 m. jų buvo 21 proc., o 2012 m. - 27 proc.. | <https://www.avvenire.it/economia/pagine/inapp-il-37-dei-lavoratori-ha-piu-di-50-anni> |  |
| 2023-11-10 | Istat prognozuoja, kad 2023 m. rugsėjo mėn. pagal sezoniškumą pakoreguotas pramonės produkcijos indeksas nepakis, palyginti su rugpjūčio mėn. Trečiąjį ketvirtį, palyginti su ankstesniais trimis mėnesiais, gamybos lygis padidėjo 0,2 proc. Iš ekonominės veiklos sektorių daugiausia augo transporto įrangos gamyba (+11,2 proc.), vaistų pramonės gaminių ir farmacinių preparatų gamyba (+2,3 proc.) ir chemijos produktų gamyba (+0,9 proc.). Didžiausias nuosmukis užfiksuotas medienos, popieriaus ir poligrafijos pramonėje (-11,6 proc.), tekstilės, drabužių, odos ir aksesuarų gamyboje (-10,9 proc.) bei guminių ir plastikinių gaminių gamyboje (-4,0 proc.). | <https://www.ilsole24ore.com/art/produzione-industriale-invariata-settembre-2percento-tendenziale-AFTAe4ZB> |  |
| 2023-11-08 | „Italai pasaulyje 2023 m." skelbia demografinė krizę IT: emigruoja ypač jaunimas ir moterys. 2023 m. sausio 1 d. IT užsienyje gyvenančių italų registre (*Aire*) buvo įregistruota 5,93 mln. IT piliečių. | <https://www.ilsole24ore.com/art/bye-bye-italia-6-milioni-sono-andati-all-estero-2022-quasi-expat-due-i-18-e-34-anni-AFRx75XB> |  |
| 2023-11-06 | Ekonominio bendradarbiavimo ir plėtros organizacijos duomenimis, realiosios namų ūkių pajamos vienam gyventojui EBPO zonoje antrąjį 2023 m. ketvirtį vidutiniškai padidėjo 0,5 proc. ir augo ketvirtą ketvirtį iš eilės, tačiau Italijoje jos sumažėjo 0,3 proc. | <https://www.ilsole24ore.com/art/ocse-03percento-reddito-reale-famiglie-italiane-AF5Qp0WB?refresh_ce> |  |
| 2023-11-05 | *Eurostat* duomenimis, mokesčių ir socialinių įmokų našta IT šiek tiek padidėjo. 2022 m. mokesčių ir socialinių įmokų poveikis BVP IT sudarė 42,9 proc., o 2021 m. - 42,8 proc. 2022 m. bendras mokesčių ir BVP santykis ES buvo 41,2 proc., palyginti su 41,5 proc. 2021 m. Euro zonoje mokestinės pajamos išliko stabilios ir sudarė 41,9 proc. | <https://www.ilsole24ore.com/art/peso-tasse-e-contributi-italia-2022-429percento-pil-AFSx6hVB> |  |
| 2320-11-03 | *Istat* preliminariais duomenimis, 2023 m. rugsėjį dirbančiųjų skaičius padidėjo iki 23 mln. 656 tūkst. ir tai didžiausias skaičius nuo 1977 m., kai buvo pradėta skaičiuoti ši statistika. Užimtumo lygis padidėjo iki 61,7 proc. Neaktyvumo lygis sumažėjo iki 33,2 proc. Bendras nedarbo lygis išaugo iki 7,4 proc. | <https://quifinanza.it/economia/economia-italiana/lavoro-e-record-di-occupati-in-italia-lo-scenario-istat/754887/#:~:text=La%20crescita%20dell%27occupazione%2C%20osservata,2%25%20(%2B512mila%20unit%C3%A0).> |  |

Parengė:

Patarėja Laura Šerėnienė,tel. +39 0683661833, el. p. laura.sereniene@urm.lt

1. MTEPI - moksliniai tyrimai, eksperimentinė plėtra ir inovacijos [↑](#footnote-ref-1)